У мінулым годзе, калі мае выхаванцы перайшлі ў 6 клас, прынцып падрыхтоўкі да інфармацыйных гадзін змяніўся. Быў выбраны на класным сходзе адказны за інфармацыйныя гадзіны. І ён ужо назначаў па графіку на кожны тыдзень 3—4 чалавекі, якія рыхтавалі паведамленні. Паколькі выступленні сталі больш працяглымі, бо кожнае паведамленне мы абмяркоўвалі, мы не паспявалі выслухаць усіх. Але тыя, хто рыхтаваўся да інфармацыйнай гадзіны не па графіку, таксама выступалі. Я таксама выступаю кожны раз з інфармацыяй па тэме, адзначанай у плане выхаваўчай работы школы. План правядзення інфармацыйных гадзін вісіць у класным кутку, кожны можа паглядзець гэтую тэму загадзя. Мы сталі выпісваць на клас часопіс “Юны ратавальнік”. Прыношу раённую газету “Прысталічча”. Чытаем разам, разгадваем крыжаванкі на перапынках.